พบบิ๊กล็อต QH กว่า 1.15 พันล้านหุ้น ราคาต่ำกว่ากระดาน ฉุดหุ้นรูด 5%
พบบิ๊กล็อต QH กว่า 1.15 พันล้านหุ้น ราคาต่ำกว่ากระดาน ฉุดหุ้นรูด 5% ล่าสุด ณ เวลา 12.03 น. อยู่ที่ระดับ 3.02 บาท ลบ 0.18 บาท หรือ 5.62% ด้วยมูลค่าซื้อขาย 4.19 พันล้านบาท
27 พ.ย. 2560

ผู้สื่อข่าวรายงานว่า บริษัท ควอลิตี้เฮ้าส์ จำกัด (มหาชน) หรือ QH ณ เวลา 12.03 น. อยู่ที่ระดับ 3.02 บาท ลบ 0.18 บาท หรือ 5.62% ด้วยมูลค่าซื้อขาย 4.19 พันล้านบาท

ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบรายการบิ๊กล็อตหุ้น QH ภายเช้าทั้งหมด 65 รายการ จำนวน 1,154,421,450 หุ้น คิดเป็นมูลค่าซื้อขาย 3,555 ล้านบาท ในราคาเฉลี่ยหุ้นละ 3.08 บาท ซึ่งเป็นราคาที่ต่ำกว่าราคาเปิดตลาดซึ่งอยู่ที่ 3.10 บาท
โดยมีการขายหุ้นออกมาตั้งแต่เปิดตลาด 10.00 น.จนถึงช่วง 10.05 น. ทั้งนี้ภายหลังจากมีการขายหุ้นบิ๊กล็อตออกมาส่งผลให้ราคาหุ้นปรับตัวลดลงอย่างต่อเนื่อง ซึ่งบิ๊กล็อต QH จำนวน 1,154.42 ล้านหุ้น คิดเป็น 10.77% เมื่อคิดจากทุนจดทะเบียนที่ชำระแล้วที่มี 10,714.38 ล้านหุ้น ขณะที่มีการคาดการณ์ว่าบิ๊กล็อตดังกล่าวเป็นขายหุ้นของกองทุนจากสิงคโปร์ คือ GIC PRIVATE LIMITED
สำหรับโครงสร้างผู้ถือหุ้นใหญ่อันดับ 1-5 ของ QH มีดังนี้  
(ภาพรวมข้อมูลผู้ถือหุ้น ณ วันที่ 24/08/2560)